Theuns Eloff vra: Wat nou, Suid-Afrika? | NB
Theuns Eloff vra: Wat nou, Suid-Afrika?
by NB Publishers on Jan 13th, 2016 Tweet
Tafelberg skop 2016 af met die publikasie van Wat nou, Suid-Afrika? deur Theuns Eloff – 'n boeiende, belangrike blik op die land se aktuele kwessies:
Om braaivleisvure skiet gewone Suid-Afrikaners se kommervlakke deesdae amper net so hoog op soos die vonke.
In Wat nou, Suid-Afrika? kyk die oudrektor Theuns Eloff na die kwessies op almal se lippe – werkloosheid en verlammende armoede, die impak van regstellende aksie, die bedreigings vir die oppergesag van die grondwet, die probleme in ons onderwys, misdaad … Eloff steun op die jongste navorsing en sy ervaring in die politieke- en sakewêreld om nuwe perspektief te gee op al hierdie kwelpunte.
Theuns Eloff was in sy lewe al studenteleier, predikant, voorsitter van 'n skoolbeheerliggaam, Dakar-ganger, administrateur by die vredesonderhandelinge en Kodesa, sakefasiliteerder, voorsitter van Aardklop-kunstefees, president van 'n nasionale sakeorganisasie en rektor van die Noordwes-Universiteit. Hy is tans nie-uitvoerende voorsitter van die FW de Klerk Stigting, die Dagbreek Trust en 'n genoteerde maatskappy.
Sy betrokkenheid by die grondwetlike onderhandelinge en talle organisasies wat die sogenaamde nuwe Suid-Afrika suksesvol probeer maak het, het hom nie net passievol oor die land gemaak nie, maar maak hom ook uitnemend geskik om oor 'n wye verskeidenheid aktuele sake te skryf ‒ die soort kwessies waaroor daar gereeld op konferensies en om braaivleisvure gepraat word.
Wat nou, Suid-Afrika? deur Theuns Eloff
Tags: Afrikaans, Aktuele Kwessies, Aktuele Sake, NB, New Releases, Non-fiction, South Africa, Suid-Afrika, Tafelberg, Theuns Eloff, Wat nou